Greek Legal Document

Category: 131

Content:
2.ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΚΟΙΝ. ΠΡΟΝΟΙΑΣ Αριθ. Υ.Μ.5673 της 4 Δεκ. 1957/9 Ιαν.  1958 Περί απολυμάνσεως του ύδατος των υδρεύσεων. Έχοντες υπ’ όψιν τας διατάξεις α)του Α.Ν. 2520/1940 «Περί υγειονομικών Διατάξεων», β)του Ν.Δ. 1037/1949 «περί τροποποιήσεως οργανικών διατάξεων του Υπουργείου Υγιεινής» και γ)του από 13.11.50 Β.Δ/τος «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών», αποφασίζομεν: Απολύμανσις ύδατος υδρεύσεων, υπόχρεοι Άρθρ.1.-1.Το ύδωρ των υδρεύσεων θα απολυμένεται δαπάναις και ευθύνη του παρέχοντος ή εκμεταλλευομένου την ύδρευσιν φυσικού ή νομικούν προσώπου, καλουμένου εφεξής «ενδιαφερομένου» ως «ύδρευσις» δε νοείται πάσα παροχή ύδατος εικ τινος προελεύσεως (πηγής, φρέατος, υδρομαστευτικής στοάς, ποταμού, λίμνης, δεξαμενής συλλογής ομβρίων κ.λ.π.) εις το κοινόν προς πόσιν και άλλας ατομικάς αυτού ανάγκας ή δια την κατεργασίαν και προετοιμασίαν τροφών, ως και προς πλύσιν σκευών και αντικειμένων, χρησιμοποιουμένων δια την διάθεσιν τροφών προς κατανάλωσιν ή δια την διατήρησιν αυτών. 2.Η απολύμανσις του ύδατος των υδρεύσεων καθίσταται υποχρεωτική δια πάσας τας υδρεύσεις τας εξυπηρετούντας Οικισμούς (πληθυσμού) άνω των 3.000 κατοίκων. 3.Δύναται να επιτραπή εξαίρεσις του ως άνω γενικού κανόνος δι’ υδρεύσεις εξυπηρετούσας Οικισμούς (πληθυσμού) από 3.000 και μέχρι 15.000 κατοίκων, κατόπιν εγγράφου αδείας του Υγειονομικού Κέντρου, εκδιδομένης ιδιαιτέρως δι’ εκάστην περίπτωσιν τη αιτήσει του ενδιαφερομένου,  όταν, μετ’ επιτόπιον υγειονομικήν έρευναν, διαπιστωθή ότι το δίκτυον υδρεύσεως και αι λοιπαί  αυτού εγκαταστάσεις παρέχουν επαρκείς εγγυήσεις  δια την παροχήν ασφαλούς και άνευ μολύνσεως  ύδατος. Η άδεια αύτη δύναται ν’ ανακληθή  εις    οιονδήποτε    χρόνον,   όταν   διαπιστωθή   ότι Σελ. 381 Απολύμανση Υδάτων 34.Δ.δ.1-2 δι’ οιονδήποτε λόγον έπαυσαν να υφίστανται αι προϋποθέσεις υπό τας οποίας παρεσχέθη ή ότι προέκυψαν και άλλαι συνθήκαι μη παρέχουσαι εγγυήσεις δια την ασφαλή και άνευ μολύνσεων παροχήν ύδατος. 4.Κατόπιν αποφάσεως του Δ/ντού του Υγειονομικού Κέντρου, καθίσταται υποχρεωτική η απολύμανσις του ύδατος και δι’ υδρεύσεις εξυπηρετούντας Οικισμούς (πληθυσμού) κάτω των 3.000 κατοίκων και γενικώς δια πάσαν ύδρευσιν, όταν διαπιστωθή ότι συντρέχουν ειδικοί προς τούτο λόγοι (κίνδυνοι μολύνσεως, θέρετρα, τουριστικά κέντρα κ.λ.π.) Η υποχρεωτική αύτη απολύμανσις δύναται να αρθή δια νεωτέρας αποφάσεως του Δ/ντού του Υγειονομικού Κέντρου, κατόπιν αιτήσεως του ενδιαφερομένου, και εφ’ όσον διαπιστωθή δια νεωτέρας υγειονομικής ερεύνης, ότι εξέλιπον οι λόγοι, δι’ ους επεβλήθη αύτη. Κατά των ανωτέρω αποφάσεων του Δ/ντου του Υγειονομικού Κέντρου, περί επιβολής υποχρεωτικής απολυμάνσεως του ύδατος υδρεύσεως, δύναται να υποβληθούν ενστάσεις υπό των ενδιαφερομένων, επί των οποίων τελικώς αποφασίζει ο Νομάρχης μετά σύμφωνον γνώμην της Υγειονομικής Επιτροπής του Νομού. 5.Η απολύμανσις του ύδατος αποτελεί μέτρον συμπληρωματικόν δια την εξασφάλισιν παροχής καθαρού και άνευ μολύνσεων ύδατος εις τους καταναλωτάς, υποχρεουμένου οπωσδήποτε του ενδιαφερομένου να λαμβάνη εγκαίρως απάσας τας λοιπάς προφυλάξεις και μέτρα και να εκτελή τα αναγκαιούντα έργα δια την προστασίαν του παρεχομένου ύδατος, από παντός κινδύνου μολύνσεως. Μέθοδοι Απολυμάνσεως Άρθρ.2.-1.Η απολύμανσις του ύδατος των υδρεύσεων θα ενεργείται δια χλωρίου. 2.Δια την απολύμανσιν του ύδατος υδρεύσεως δύναται να χρησιμοποιηθή και ετέρα πλην της του χλωρίου μέθοδος, απαιτείται όμως προηγουμένη έγκρισις αυτής δι’ αποφάσεως του κ. Υπουργού Κοινωνικής Προνοίας καθοριζούσης και τον τρόπον παρακολουθήσεως και ελέγχου της εφαρμοσθησομένης μεθόδου. Προς έκδοσιν της ανωτέρας αποφάσεως υποχρεούται ο ενδιαφερόμενος, όπως υποβάλη μέσω του οικείου Υγειον. Κέντρου εις την Δ/νσιν Υγειον. Μηχανικής του Υπουργείου Κοιν. Προνοίας, άπαντα τα αναγκαιούντα στοιχεία και εκτελέση τας τυχόν απαιτουμένας δοκιμάς και εξετάσεις προς μόρφωσιν σαφούς γνώμης επί της αποτελεσματικότητος και του τρόπου παρακολουθήσεως και ελέγχου της εφαρμοσθησομένης μεθόδου απολυμάνσεως. Σελ. 382 3.Εις τας ανωτέρω περιπτώσεις, κατά τας οποίας ο ενδιαφερόμενος επιθυμεί να εγκαταστήση ετέραν πλην της χλωριώσεως μέθοδον απολυμάνσεως του ύδατος υποχρεούται όπως καταβάλη άπαντα τα οδοιπορικά έξοδα και ημερησίας αποζημιώσεις δια τυχόν απαιτηθησομένας μετακινήσεις υπαλλήλων δι’ επιτοπίους εξετάσεις και δοκιμάς προς έλεγχον της προτεινομένης μεθόδου απολυμάνσεως και της αποτελεσματικότητος αυτής δια την μόρφωσιν γνώμης επί της εγκρίσεως ή μη της εφαρμογής της. Εγκαταστάσεις Χλωριώσεως Άρθρ.3.-1.Εκάστη ύδρευσις θα είναι εφωδιασμένη δια των καταλλήλων συσκευών ή μηχανημάτων χλωριώσεως ως και δια των λοιπών αναγκαιούντων μέσων, δια την εισαγωγήν της απαιτουμένης ποσότητος χλωρίου και την πλήρη αυτού ανάμιξιν μετά του ύδατος. 2.Το ποσόν του εισαγομένου χλωρίου εξαρτάται εκ της ποιότητος του ύδατος και θα είναι τοσούτον, ώστε να παρέχη υπόλειμμα ελευθέρου χλωρίου εν τω ύδαται, εςι τας ακρότατα σημεία του δικτύου υδρεύσεως, τουλάχιστον 0,20 μέρη ανά εκατομμύριον (χιλιοστά του γραμμαρίου ανά λίτρον ύδατος) μετρούμενον δια της μεθόδου της ορθοτολιδίνης. 3.Προς μέτρησιν του ελευθέρου χλωρίου, εκάστη ύδρευσις θα είναι εφωδιασμένη δια των καταλλήλων προς τούτο συσκευών και αντιδραστηρίων. 4.Η τοιαύτη χλωρίασις του ύδατος θα ενεργήται εις θέσιν και κατά τρόπον ώστε να εξασφαλίζεται δράσις του χλωρίου εντός του ύδατος τουλάχιστον επί διάστημα 20΄ της ώρας, από της εισαγωγής τούτου, μέχρι της λήψεως του ύδατος υπό των καταναλωτών. 34.Δ.δ.2 Απολύμανση Υδάτων 5.Οι χώροι εγκαταστάσεως των συσκευών ή μηχανημάτων χλωριώσεως θα είναι ικανών διαστάσεων δια την άνετον εκτέλεσιν των αναγκαιούντων χειρισμών και επιθεώρησιν αυτών, θα αερίζωνται δε και θα φωτίζωνται επαρκώς. Δια τον φυσικόν αερισμόν δέον να προβλέπωνται ανοίγματα εις σημεία πλησίον του δαπέδου και μακράν της θύρας εισόδου. Επί μεγαλυτέρων εγκαταστάσεων δέον να προβλέπεται τεχνητός αερισμός δια την ανανέωσιν του αέρος. Οι χώροι ούτοι θα είναι απομεμονωμένοι από άλλα διαμερίσματα, προς αποφυγήν των εκ της επιδράσεως του χλωρίου δυσμενών αποτελεσμάτων επί του εργαζομένου εν αυτοίς προσωπικού και των λοιπών εγκαταστάσεων, μηχανημάτων κ.λ.π. Επίσης δέον να αποφεύγωνται αι εξαιρετικώς υψηλαί ή χαμηλαί θερμοκρασίαι εντός των χώρων τούτων, δια της καταλλήλου κατασκευής αυτών. Η κατωτάτη θερμοκρασία δεν πρέπει να είναι μικροτέρα των 10οC. 6.Πλησίον της εγκαταστάσεως χλωριώσεως δέον να προβλέπεται κατάλληλον σημείον υδατοληψίας δια τον απαιτούμενον εις το σημείον τούτο τακτικόν έλεγχον της διενεργουμένης απολυμάνσεως. 7.Επί περιπτώσεων χρησιμοποιήσεως διαλυμάτων χλωρίου επιβάλλεται η πρόβλεψις καταλλήλου διατάξεως υπερχειλίσεως και εκκενώσεως (καθαρισμού) της δεξαμενής αποθηκεύσεως του διαλύματος, ως και αποχετεύσεως του δαπέδου. 8.Επί περιπτώσεων χρήσεως αερίου χλωρίου, αι χρησιμοποιούμεναι συσκευαί ή μηχανήματα δέον να είναι κατάλληλα και να παρέχουν επαρκείς εγγυήσεις δια την ασφαλή και ακίνδυνον λειτουργίαν αυτών. Ανεξαρτήτως όμως τούτου θα φυλάσσεται εντός του χώρου των εγκαταστάσεων 1 αντιασφυξιογόνος προσωπίς, εν αρίστη καταστάσει και αμέσως προσιτή εις το χειριζόμενον τας συσκευάς ή μηχανήματα προσωπικόν, το οποίον πρέπει να γνωρίζη καλώς την χρήσιν και συντήρησιν αυτής. 9.Το χρησιμοποιούμενον χλώριον υπό οιανδήποτε μορφήν (αερίου, υποχλωριώδους ασβεστίου κ.λ.π.) θα αποθηκεύεται εις χωριστόν, ξηρόν και καλώς αεριζόμενον χώρον. Έλεγχος χλωριώσεως Άρθρ.4.-1.Ο έλεγχος της εν τω ύδατι συνεχούς παρουσίας υπολείμματος ελευθέρου χλωρίου, μετρουμένου συμφώνως προς τα εν τω άρθρ. 3 παρ. 2 της παρούσης, θα ενεργήται μερίμνη και δαπάναις του ενδιαφερομένου άπαξ τουλάχιστον της ημέρας εις διάφορα σημεία του δικτύου, τα οποία εκλέγωνται κατά τρόπον ώστε να επιτυγχάνεται ο πλήρης έλεγχος ολοκλήρου του δικτύου. 2.Ο αριθμός των ανωτέρω σημείων χλωριομετρήσεως καθορίζεται βάσει του κατωτέρω πίνακος: εις οικισμ. μέχρι      3.000 κατ. τουλάχ.   3 σημεία ελέγχ.     10.000  »   »   5   »   »     25.000  »   »  10   »   »     50.000  »   »  15   »   »   100.000  »   »  20   »   »   250.000  »   »  40   »   »   500.000  »   »  50   »   » 1.000.000  »   »  80   »   » 1.500.000  »   » 100   »   » Παρά του Δ/ντού του Υγειονομικού Κέντρου δύναται να καθορισθή, όπου απαιτείται, μεγαλύτερος αριθμός σημείων των ως άνω οριζομένων, προς συμπλήρωσιν του ελέγχου του δικτύου. 3.Τα αποτελέσματα των μετρήσεων του υπολείμματος ελευθέρου χλωρίου εν τω ύδατι θα καταχωρούνται, μερίμνη του ενδιαφερομένου, εις ειδικόν προς τούτο τηρούμενον βιβλίον. 4.Εις την περίπτωσιν κατά την οποίαν δεν διαπιστούται παρουσία επαρκούς ελευθέρου χλωρίου εν τω ύδατι εις ωρισμένον σημείον του δικτύου, θα ενεργήται έρευνα εις περισσότερα σημεία της εν λόγω περιοχής, προς εξεύρεσιν των αιτίων και άρσιν αυτών. Το γεγονός τούτο θα σημειούται κατά τρόπον σαφή και πλήρη εις τας παρατηρήσεις του τηρουμένου βιβλίου καταχωρήσεως των χλωριομετρήσεων. Προσωπικόν απολυμάνσεως Άρθρ.5.-1.Η παρακολούθησις της κανονικής λειτουργίας και συντηρήσεως των συσκευών ή μηχανημάτων απολυμάνσεως του ύδατος ανατίθεται παρά του ενδιαφερομένου εις υπεύθυνον πρόσωπον, το οποίον θα γνωρίζη καλώς την ως άνω λειτουργίαν και συντήρησιν των χρησιμοποιουμένων εγκαταστάσεων και εν γένει την μέθοδον απολυμάνσεως, με μόνιμον αυτού αναπληρωτήν δια τας περιπτώσεις απουσίας του. 2.Τα ονόματα αμφοτέρων των ως άνω προσώπων θα γνωστοποιούνται εκάστοτε εγγράφως εις το Υγειον. Κέντρον, το οποίον δύναται να μη εγκρίνη ταύτα και να απαιτήση την αντικατάστασίν των, εφ’ όσον δεν κρίνονται παρ’ αυτού κατάλληλα ή αποδειχθώσιν ανεπαρκή δια την εργασίαν ταύτην. Χρόνος ισχύος, όργανα ελέγχου εφαρμογής,  κυρώσεις Άρθρ.6.-1.Η ισχύς της παρούσης άρχεται εξ μήνας από της δημοσιεύσεώς της εις την Εφημερίδα της Κυβερνήσεως και η εκτέλεσις αυτής ανατίθεται εις τα αρμόδια υγειονομικά όργανα. Δύναται να χορηγηθή αναβολή εκτελέσεως  της   διατάξεως   ταύτης   μέχρι   6   μηνών    εισέτι, Σελ. 383 Απολύμανση Υδάτων 34.Δ.δ.2 δι’ αποφάσεως του οικείου Νομάρχου, εκδιδομένης ιδιαιτέρως δι’ εκάστην περίπτωσιν τη αιτήσει του ενδιαφερομένου και μετά σύμφωνον γνώμην του Δ/ντού του Υγειονομικού Κέντρου. 2.Οι παραβάται της παρούσης διώκονται και τιμωρούνται συμφώνως προς τας διατάξεις του ισχύοντος Ποινικού Κώδικος. Σελ. 384 34.Δ.δ.2 Απολύμανση Υδάτων